ചാസ് പാലിയേറ്റീവ് കെയര് പരിശീലനം ആരംഭിച്ചു ചങ്ങനാശേരി: സോഷ്യല് സര്വീസ് സൊസൈറ്റിയുടെ ആഭിമുഖ്യത്തില് പാലിയേറ്റീവ് കെയര് ആന്ഡ് ഹോം നഴ്സിംഗില് രണ്ടരമാസത്തെ പരിശീലന പരിപാടി ചാസ് കോണ്ഫറന്സ് ഹാളില് ആരംഭിച്ചു. അതിരൂപത വികാരി ജനറാള് മോണ്. ജോസഫ് വാണിയപ്പുരയ്ക്കല് അധ്യക്ഷത വഹിച്ച സമ്മേളനം അതിരൂപത സഹായമെത്രാന് മാര് തോമസ് തറയില് ഉദ്ഘാടനം ചെയ്തു. നബാര്ഡിന്റെ സാന്പത്തിക സഹായത്തോടെയാണ് ഈ പ്രോഗ്രാം നടത്തുന്നത്. ചെത്തിപ്പുഴ സെന്റ് തോമസ് ഹോസ്പിറ്റലും ചാസ് ഐആര്സിഎകളുടെ സ്റ്റാഫ് അംഗങ്ങളുമാണ് പരിശീലന പരിപാടിക്കു സാങ്കേതിക മേല്നോട്ടം നല്കുന്നത്. നബാര്ഡിന്റെ ജില്ലാ വികസന മാനേജര് റെജി വര്ഗീസ്, ഡോ. ആന്റണി വര്ഗീസ്, അസി. ഡയറക്ടര് ഫാ. ആന്സിലോ ഇലഞ്ഞിപ്പറന്പില്, സോഷ്യല് സയന്റിസ്റ്റ് ഡോ. ജോസഫ് ഏബ്രഹാം എന്നിവര് പ്രസംഗിച്ചു.